Blaze7451/Wiki-th-20250601 huggingface dataset:
พราบาฆ

บรรดาฉัตรีแห่งพราบาฆ
พราบาฆ (बड़ा बाग़) หรือ บดาบาฆ (อักษรโรมัน: Bada Bagh, มาจากภาษาฮินดูสถาน แปลว่า "สวนใหญ่" หรือ "สวนหลวง") เป็นหมู่สวนและสิ่งปลูกสร้าง ตั้งอยู่ห่างไป 6 กิโลเมตรจากนครไชสัลเมร์ รัฐราชสถาน ประเทศอินเดีย ภายในประกอบด้วยสวนต้นมะม่วง และกลุ่มสิ่งปลูกสร้างเซโนทาฟรูปฉัตรี สร้างขึ้นโดยมหาราชาแห่งรัฐไชสัลเมร์ ในศตวรรษที่ 18-20 ตอนต้น
ไชต์ สิงห์ ที่สอง (Jait Singh II; 1497–1530) ซึ่งเป็นลูกหลานของมหาราวัล ไชสัล สิงห์ ปฐมราชาของรัฐไชสัลเมร์ ได้สร้างเขื่อนขึ้นเพื่อเก็บน้ำในพื้นที่ของบดาบาฆเมื่อศตวรรษที่ 16 ขณะขึ้นครองราชย์ ทำให้พื้นที่ของบดาบาฆเขียวขจีแม้จะอยู่กลางทะเลทราย หลังไชต์ สิ้นพระชนม์ ลูกชาย ลุนกรัน (Lunkaran, 1530-1551) ได้สร้างสวนขึ้นริมเขื่อนเก็บน้ำของบิดา พร้อมสร้างเซโนทาฟรูปฉัตรีขึ้นบนเขาที่มองลงมายังสวนนี้ นับจากนั้นมาได้มีการสร้างฉัตรีขึ้นระลึกถึงทั้งลุนกรันและบรรดาภัตตีคนอื่น ๆ สืบมา ฉัตรีที่ใหม่ที่สุดในบดาบาฆเป็นฉัตรีระลึกถึงมหาราวัล ชวาฮีร์ สิงห์ (Maharawal Jawahir Singh) สร้างขึ้นในศตวรรษที่ 20 แต่สร้างไม่เสร็จเนื่องจากเกิดการแบ่งเขตแดนอินเดียขึ้นเสียก่อน

**อ้างอิง ==
แม่แบบ:เหตุการณ์ปัจจุบัน/2565 พฤศจิกายน 23

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** มีรายงานไฟดับเป็นวงกว้างในทางตะวันตกของยูเครน ขณะที่กองทัพรัสเซียเปิดการโจมตีด้วยขีปนาวุธร่อนอีกระลอก รวมถึงในเมืองลวิวซึ่งกำลังประสบปัญหาไฟดับอยู่ในขณะนี้ มอลโดวายังรายงานไฟฟ้าดับ "ครั้งใหญ่" แม้ว่าจะไม่ใช่ประเทศที่โดนขีปนาวุธโดยตรง  (บีบีซีนิวส์)
** มีผู้เสียชีวิตอย่างน้อย 6 รายซึ่งเป็นพลเรือนทั้งหมดจากการโจมตีด้วยขีปนาวุธครั้งล่าสุด ซึ่งรวมถึง 3 รายในอพาร์ตเมนต์แห่งหนึ่งในเมืองวึฌฮอรอด แคว้นเคียฟ ซึ่งมีผู้ได้รับบาดเจ็บอีก 15 ราย วีตาลีย์ กลึชกอ นายกเทศมนตรีกรุงเคียฟกล่าวว่า ขีปนาวุธ 21 ลูกจากทั้งหมด 31 ลูกที่กำหนดเป้าหมายไปยังกรุงเคียฟถูกสกัดกั้นก่อนที่จะถึงเป้าหมาย  (เดอะการ์เดียน)
** เบน วอลเลซ รัฐมนตรีว่าการกระทรวงกลาโหมอังกฤษ ประกาศว่าสหราชอาณาจักรจะส่งเฮลิคอปเตอร์ซีคิงส์จำนวน 3 ลำให้กับกองทัพอากาศยูเครน ซึ่งเป็นส่วนหนึ่งของแพ็คเกจสนับสนุนใหม่มูลค่า 50 ล้านปอนด์แก่ยูเครน  (เดอะเทลิกราฟ)- สาธารณรัฐประชาธิปไตยคองโกและรวันดาตกลงหยุดยิงตั้งแต่วันที่ 25 พฤศจิกายน และ "ถอนกองกำลังกบฏเอ็ม 23 ออกจากพื้นที่ยึดครองโดยทันที"  (อาช็องซ์ฟร็องซ์เปร็ส ผ่านการรายงานจาก แอฟริกานิวส์)
การเมืองและการเลือกตั้ง- ศาลสูงสุดแห่งสหราชอาณาจักรมีมติเป็นเอกฉันท์ปฏิเสธไม่ให้รัฐบาลสกอตแลนด์มีสิทธิ์ในการลงประชามติครั้งที่สองเกี่ยวกับการแยกตัวออกจากสหราชอาณาจักรของสกอตแลนด์ซึ่งไม่ได้รับการอนุมัติจากรัฐบาลอังกฤษ  (เดอะการ์เดียน)
ความสัมพันธ์ระหว่างประเทศ- รัฐสภายุโรปกำหนดให้รัสเซียเป็นรัฐสนับสนุนการก่อการร้าย โดยอ้างถึงการโจมตีทางทหารของรัสเซียต่อเป้าหมายพลเรือนในยูเครน ซึ่งรวมถึงโครงสร้างพื้นฐานที่สำคัญ โรงพยาบาล โรงเรียน และที่หลบระเบิด  (รอยเตอร์ส)- คอซอวอและเซอร์เบียตกลงในข้อตกลงที่มีสหภาพยุโรปเป็นคนกลางเพื่อยุติข้อพิพาทเกี่ยวกับป้ายทะเบียนคอซอวอในทางเหนือของคอซอวอ ซึ่งจุดชนวนการประท้วงเมื่อปีที่แล้ว  (รอยเตอร์ส)
}
ทะเลสาบครีสระ

ทะเลสาบครีสระ (อักษรโรมัน: Gadisar) เป็นทะเลสาบมนุษย์สร้างในอำเภอไชสัลเมร์ รัฐราชสถาน ประเทศอินเดีย สร้างขึ้นโดยปฐมราชาอห่งรัฐไชสัลเมร์ มหาราชา ราวัล ไชสัล ในปี 1156 และต่อมาถูกสร้างขึ้นใหม่โดยคทสี สิงห์ (Gadsi Singh) ในราวปี 1367 ตั้งอยู่ห่างไป 1.5 กิโลเมตรจากป้อมไชสัลเมร์ ว่ากันว่าในสมัยโบราณ น้ำจากทะเลสาบนี้เป็นแหล่งชลประทานของไชสัลเมร์ทั้งเมือง อย่างไรก็ตาม ในปัจจุบันน้ำในทะเลสาบต้องต่อมาจากคลองอินทิรา คานธี มิฉะนั้นน้ำในทะเลสาบจะแห้ง
ทะเลสาบตั้งอยู่ทางใต้ของไชสัลเมร์ ชื่อเดิมเมื่อแรกสร้างคือทะเลสาบ ไชสลาสร (Jaisalasar Lake) เพื่อให้เกียรติแด่ราชาไชสัลผู้สร้างทะเลสาบนี้ เมื่อสร้างแล้วเสร็จ ทะเลสาบนี้ถือเป็นแหล่งน้ำเดียวในภูมิภาคไชสัลเมร์ ต่อมาหลังทะเลสาบถูกสร้างขึ้นใหม่โดยคทสี สิงห์ (Gadsi Singh) ก็ได้เปลี่ยนชื่อใหม่เป็นทะเลสาบคทีสร จนถึงปัจจุบัน ทะเลสาบในปัจจุบันเป็นแหล่งท่องเที่ยวยอดนิยม ภายในทะเลสาบและโดยรอบยังเต็มไปด้วยฉัตรีและมนเทียรมากมาย

**อ้างอิง==
ปแชวอดุฟ

ปแชวอดุฟ (Przewodów) เป็นหมู่บ้านในเขตเทศบาลดอว์คอบึตชุฟ ภายในเขตเทศมณฑลครูบีแยชุฟ จังหวัดลูบลิน ทางตะวันออกเฉียงใต้ของประเทศโปแลนด์ ใกล้กับชายแดนประเทศยูเครน ตั้งอยู่ห่างจากเมืองดอว์คอบึตชุฟไปทางตะวันตกเฉียงใต้ประมาณ 15 กิโลเมตร (9 ไมล์) ห่างจากเมืองครูบีแยชุฟไปทางใต้ 39 กิโลเมตร (24 ไมล์) และห่างจากเมืองลูบลิน (เมืองหลักของจังหวัด) ไปทางตะวันออกเฉียงใต้ 129 กิโลเมตร (80 ไมล์)
ปแชวอดุฟตั้งอยู่ในภูมิภาคประวัติศาสตร์กาลิเชีย หมู่บ้านนี้มีประชากร 413 คน ณ พ.ศ. 2564

**อ้างอิง**
หมวดหมู่:หมู่บ้านในประเทศโปแลนด์
ไขปมปริศนาภูต

ไขปมปริศนาภูต (Kyokō Suiri) เป็นนิยายญี่ปุ่นในปี พ.ศ. 2554 ตีพิมพ์โดยสำนักพิมพ์โคดันชะ เขียนโดยเคียว ชิโรไดระ วาดภาพประกอบโดยฮิโระ คิโยฮาระ และตั้งแต่เล่มที่ 2 เป็นต้นไปวาดโดยชาชิบะ คาตาเซะ มังงะดัดแปลงวาดภาพโดยชาชิบะ คาตาเซะตีพิมพ์ในนิตยสารโชเน็งแมกกาซีนอาร์ นิตยสารมังงะแนวโชเน็งของสำนักพิมพ์โคดันชะตั้งแต่เดือนเมษายน พ.ศ. 2558 และตีพิมพ์ในนิตยสารโชเน็งแมกกาซีนรายเดือนตั้งแต่เดือนธันวาคม พ.ศ. 2562  รวบรวมตีพิมพ์เป็นหนังสือมังงะรวมเลม (ทังโกบง) ถึงเล่มที่ 19 มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงผลิตโดยสตูดิโอเบรนส์เบสออกอากาศระหว่างเดือนมกราคมถึงมีนาคม พ.ศ. 2563 ฤดูกาลที่สองมีเริ่มออกอากาศในเดือนมกราคมถึงมีนาคม พ.ศ. 2566

**อ้างอิง**

**แหล่งข้อมูลอื่น**
 เว็บไซต์ทางการของอนิเมะ - อนิเมะ ไขปมปริศนาภูต ที่มิวส์ ไทยแลนด์
**  ฤดูกาลที่ 1
**  ฤดูกาลที่ 2- อนิเมะ ไขปมปริศนาภูต ที่ปีลีปีลี
**  ฤดูกาลที่ 1 
**  ฤดูกาลที่ 2 -  อนิเมะ ไขปมปริศนาภูต ฤดูกาลที่ 2 ที่อ้ายฉีอี้- 18161
หมวดหมู่:มังงะที่ตีพิมพ์ในปี พ.ศ. 2558
หมวดหมู่:อนิเมะที่ออกฉายในปี พ.ศ. 2563
หมวดหมู่:อนิเมะที่ออกฉายในปี พ.ศ. 2566
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนววีรคติ
หมวดหมู่:การ์ตูนญี่ปุ่นแนวรหัสคดี
หมวดหมู่:การ์ตูนญี่ปุ่นแนวโชเน็ง
หมวดหมู่:รักพิมพ์
หมวดหมู่:มิวส์ คอมมิวนิเคชัน
หมวดหมู่:รายการโทรทัศน์ของโตเกียวเอ็มเอ็กซ์
ยูไนต์อัพ!

ยูไนต์อัพ! (UniteUp!) เป็นโครงการสื่อผสมญี่ปุ่น ผลิตโดยโซนี่มิวสิกเอ็นเตอร์เทนเมนต์ ประเทศญี่ปุ่น เริ่มต้นด้วยช่องยูทูบที่สร้างในเดือนพฤศจิกายน พ.ศ. 2564 มีเพลงจากหลากหลายศิลปินในช่อง ซีรีส์อนิเมะโทรทัศน์ผลิตโดยสตูดิโอโคลเวอร์เวิกส์ ออกอากาศตั้งแต่เดือนมกราคมถึงเมษายน พ.ศ. 2566 ฤดูกาลที่ที่ 2 ในชื่อ UniteUp!  -Uni:Birth- ออกอากาศตั้งแต่เดือนมกราคมถึงเมษายน พ.ศ. 2568

**ตัวละคร**

**Protostar**
Kiyose Akira
คิกูโนซูเกะ โทยะ
Naoe Banri
เรียวตาโร ยามางูจิ
Isuzugawa Chihiro
อามง ฮิราอิ

**Legit**
Takao Daiki
มางูระ ซูเกงาวะ
Nijo Eishiro
ชินซูเกะ โมริกาเงะ
Togo Fuga
รีวอิจิโร ซากาตะ

**Jaxx/Jaxx**
Haruka Gakuto
มาซะ
Katsura Homare
ยูกิ ชิโมมาเอะ
Kashii Izumi
ทากูมิ มาโงชิ
Wakasa Jun
โคเซ สึโบกูระ
Morinomiya Kanata
กากุ ทากูโมโตะ

**AneLa**
Otsuki Rin
voiced by|โซมะ ไซโต
Tsujido Maoto
voiced by|โยชิกิ นากาจิมะ

**สื่อ**

**อนิเมะ**
ซีรีส์อนิเมะโทรทัศน์ผลิตโดยสตูดิโอโคลเวอร์เวิกส์ มีการประกาศสร้างระหว่างอีเวนต์อนิเพล็กซ์ออนไลน์เฟสต์ 2022 ในวันที่ 24 พฤศจิกายน พ.ศ. 2565 อนิเมะกำกับโดยชินอิจิโร อูชิจิมะ ดูแลบทซีรีส์โดยริโนะ ยามาซากิ ออกแบบตัวละครโดยมาจิโระ ซึ่งยังทำหน้าที่เป็นหัวหน้าผู้กำกับแอนิเมชันร่วมกับอาซามิ โคมัตสึและยูริเอะ ฮามะ แต่งดนตรีประกอบโดยยูกิ ฮายาชิ ออกอากาศตั้งแต่วันที่ 7 มกราคมถึงวันที่ 15 เมษายน พ.ศ. 2566 ทาง Tokyo MX และเครือข่ายอื่น ๆ
ในวันที่ 21 มกราคม มีการประกาศว่าตอนที่ 4 จะเลื่อนออกไปเป็นวันที่ 11 กุมภาพันธ์เนื่องจากการแพร่ระบาดของโควิด-19
ในวันที่ 30 กรกฎาคม พ.ศ. 2566 มีการประกาศสร้างซีซันที่สอง ฤดูกาลที่สองชื่อ UniteUp!  -Uni:Birth- มีกำหนดออกอากาศในเดือนมกราคม พ.ศ. 2568

**อ้างอิง**

**แหล่งข้อมูลอื่น**
  ช่องยูทูบทางการ -  เว็บไซต์ทางการของโครงการและอนิเมะ -  อนิเมะ ยูไนต์อัพ! ที่มิวส์ ไทยแลนด์-  อนิเมะ ยูไนต์อัพ! ที่อ้ายฉีอี้- 26381
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:ไอดอลญี่ปุ่นในอนิเมะและมังงะ
หมวดหมู่:มิวส์ คอมมิวนิเคชัน
หมวดหมู่:โคลเวอร์เวิกส์
หมวดหมู่:อะนิเพล็กซ์
หมวดหมู่:รายการโทรทัศน์ของโตเกียวเอ็มเอ็กซ์
เอ็ม-150

เอ็ม-150 (อังกฤษ : M-150) เป็นเครื่องดื่มชูกำลังไม่อัดลม จำหน่ายโดยบริษัท โอสถสภา จำกัด (มหาชน) จำหน่ายในขวดแก้วขนาด 150 มิลลิลิตร ใน พ.ศ. 2553 มีรายงานว่าเอ็ม-150 มีส่วนแบ่งการตลาดร้อยละ 65 แต่ลดลงเหลือร้อยละ 46 ในปี พ.ศ. 2557
ขวดเครื่องดื่ม M-150 วางขายเมื่อปี พ.ศ.2553

**ดูเพิ่ม**
 คาราบาวแดง- กระทิงแดง

**อ้างอิง**
หมวดหมู่:ตราสินค้าไทย
หมวดหมู่:เครื่องดื่มไทย
หมวดหมู่:เครื่องดื่มชูกำลัง
หมวดหมู่:แบรนด์เครื่องดื่มสัญชาติไทย
มีเดียมิกซ์สาวน้อยดีเจ

มีเดียมิกซ์สาวน้อยดีเจ หรือ D4DJ (Dig Delight Direct Drive DJ) เป็นแฟรนไชส์สื่อดนตรีญี่ปุ่น สร้างสรรค์โดยบูชิโรด เนื้อเรื่องต้นฉบับโดยโค นากามูระ อำนวยการผลิตโดยทากาอากิ คิดานิ ประกอบด้วยการแสดงดีเจสด เกมแนวจังหวะสำหรับสมาร์ตโฟนชื่อเกมว่า D4DJ Groovy Mix และซีรีส์อนิเมะโทรทัศน์ 13 ตอนชื่อเรื่องว่า D4DJ First Mix ซึ่งออกอากาศระหว่างเดือนตุลาคม พ.ศ. 2563 ถึงมกราคม พ.ศ. 2564 ซีรีส์อนิเมะภาคแยกชื่อเรื่องว่า D4DJ Petit Mix ออกอากาศตั้งแต่เดือนกุมภาพันธ์ถึงกรกฎาคม พ.ศ. 2564 อนิเมะตอนเดี่ยวชื่อเรื่องว่า D4DJ Double Mix ออกอากาศในเดือนสิงหาคม พ.ศ. 2565 ฤดูกาลที่สองชื่อเรื่องว่า D4DJ All Mix เริ่มออกอากาศในเดือนมกราคมถึงมีนาคม พ.ศ. 2566 

**หมายเหตุ**

**อ้างอิง**

**แหล่งข้อมูลอื่น**
  อนิเมะ มีเดียมิกซ์สาวน้อยดีเจ (D4DJ First Mix) ที่เอไอเอสเพลย์- อนิเมะ มีเดียมิกซ์สาวน้อยดีเจ ที่ D4DJ English Channel
**  D4DJ First Mix
**  D4DJ Petit Mix 
**  D4DJ Double Mix 
**  D4DJ All Mix - อนิเมะ มีเดียมิกซ์สาวน้อยดีเจ ที่อนิ-วัน เอเชีย
**  D4DJ เฟิสต์มิกซ์
**  D4DJ ดับเบิลมิกซ์ และ D4DJ ออลมิกซ์- 23530
หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2563
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะที่ออกฉายในปี พ.ศ. 2566
หมวดหมู่:เกมสำหรับแอนดรอยด์
หมวดหมู่:วิดีโอเกมเล่นฟรี
หมวดหมู่:เกมกาชา
หมวดหมู่:เกมสำหรับไอโอเอส
หมวดหมู่:การ์ตูนญี่ปุ่นแนวโชเน็ง
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:ไอดอลญี่ปุ่นในอนิเมะและมังงะ
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
วัดป่าแสงธรรม (จังหวัดสุราษฎร์ธานี)

วัดป่าแสงธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี ปัจจุบันมีพระครูสันติธรรมรังษี (ไมตรี วรมิตฺโต) ดำรงตำแหน่งเจ้าอาวาส
วัดป่าแสงธรรมสร้างขึ้นเมื่อประมาณ พ.ศ. 2527 โดยหลวงพ่อพระธรรมธัชมุนี เจ้าอาวาสวัดธรรมบูชา (พระสุธรรมาธิบดีในปัจจุบัน) เป็นผู้ริเริ่มสร้าง ตั้งเป็นวัดเมื่อวันที่ 5 ตุลาคม พ.ศ. 2537
วัดป่าแสงธรรมมีเนื้อที่ประมาณ 20 ไร่ ตั้งอยู่ท่ามกลางภูเขาและป่าไม้ที่ร่มรื่น แบ่งเป็นสองส่วน ส่วนหนึ่งเป็นเขตปฏิบัติธรรมของพระภิกษุสงฆ์และแม่ชี มีพื้นที่ประมาณ 10 ไร่ มีเสนาสนะสำหรับรองรับผู้ปฏิบัติธรรมได้กว่า 100 คน อีกส่วนหนึ่งมีเนื้อที่ประมาณ 10 ไร่ เป็นเขตศาลเจ้าแม่กวนอิม เป็นจุดชมวิวที่ปรากฏในแผนที่เกาะพะงันว่า "Chineese Temple" ด้านล่างศาลเจ้าแม่กวนอิมมีโรงเจซึ่งมีห้องพัก 16 ห้องมีห้องน้ำในตัว มีห้องโถง 2 ชั้น ภายในวัดมีพระพุทธรูปหยกจำนวนหลายองค์ มีภาพวาดพุทธประวัติ

**อ้างอิง**
ป่าแสงธรรม
ป่าแสงธรรม
วัดทรายขาว (จังหวัดปัตตานี)

วัดทรายขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทรายขาว อำเภอโคกโพธิ์ จังหวัดปัตตานี
วัดทรายขาวตั้งวัดเมื่อ พ.ศ. 2300 โดยมีท่านภักดีชุมพล (นายเพ็ง) ซึ่งได้อพยพครอบครัวมาจากเมืองไทรบุรี (รัฐเกอดะฮ์ ประเทศมาเลเซีย) ได้มาตั้งบ้านเรือนที่นี่ ต่อมาได้บริจาคที่ดินพร้อมกับบ้านที่อยู่อาศัยสร้างเป็นวัดแล้วนิมนต์พระมาอยู่จำพรรษา วัดได้รับพระราชทานวิสุงคามสีมาเมื่อวันที่ 30 กรกฎาคม พ.ศ. 2432 เขตวิสุงคามสีมา กว้าง 204 เมตร ยาว 230 เมตร ผูกพัทธสีมาเมื่อประมาณ พ.ศ. 2435 ด้านการศึกษา เนื่องจากวัดมีที่ดินมาก จึงจัดที่ดินภายในเขตวัดส่วนหนึ่งตั้งเป็นโรงเรียน และได้เปิดทำการสอนเมื่อ พ.ศ. 2460 เป็นต้นมา พระอธิการหมานเป็นเจ้าอาวาสรูปแรก พระครูธรรมกิจโกศล (อาจารย์นอง ธมฺมภูโต) เป็นเจ้าอาวาสลำดับที่ 5 ซึ่งเป็นเจ้าอาวาสตั้งแต่ พ.ศ. 2511 ถึง พ.ศ. 2542
ที่ตั้งของวัดเป็นที่ราบเชิงเขาตั้งอยู่ท่ามกลางหมู่บ้าน มีกำแพงวัดล้อมรอบ อาคารเสนาสนะที่สำคัญ ได้แก่ อุโบสถ วิหารอดีตเจ้าอาวาส วิหารจัตุรมุขหลวงพ่อหินอ่อน กุฏิที่พักสงฆ์ มีเจดีย์พระครูธรรมกิจโกศล (พ่อท่านนอง ธมมภูโต) อดีตเจ้าอาวาส และมณฑป เป็นต้น

**อ้างอิง**
ทรายขาว
ซูโทเปีย+

ซูโทเปีย+ (Zootopia+) เป็นซีรีส์แอนิเมชันเว็บโทรทัศน์ภาคแยก อิงจากภาพยนตร์ นครสัตว์มหาสนุก โดย ไบรอน โฮเวิร์ด, ริช มัวร์ และจาเร็ด บูช ผลิตโดยวอลต์ดิสนีย์แอนิเมชันสตูดิโอส์ ซีรีส์เผยแพร่ทางดิสนีย์+ ในวันที่ 9 พฤศจิกายน พ.ศ. 2565

**เนื้อเรื่อง**
ซีรีส์รวมเรื่องสั้น 6 เรื่องที่เกิดขึนระหว่างเหตุการณ์ในภาพยนตร์ นครสัตว์มหาสนุก ต้นฉบับ

**นักพากย์**
 Bonnie Hunt รับบท บอนนี่ ฮอปส์- Don Lake รับบท สตู ฮอปส์- John Lavelle รับบท แย็กซ์- Leah Latham รับบท ฟรูฟรู- Michelle Buteau รับบท ทรูทรู- Katie Lowes รับบท มอลลี่ ฮอปส์ และ เบรียงก้า- Crystal Kung Minkoff รับบท คาริสมา- Porsha Williams รับบท คริสติน- Maurice LaMarche รับบท มิสเตอร์บิ๊ก- Alan Tudyk รับบท ดุ๊ก วีเซิลตัน- Imari Williams รับบท บอสแรด- Nate Torrence รับบท เจ้าหน้าที่คลอว์ฮาวเซอร์- อิดริส เอลบา รับบท สารวัตรโบโก- ชากีราefn|แม้ว่าชากีราจะมีเครดิตในฐานะผู้พากย์เสียงคนเดียว แต่ Allison Trujillo Strong เป็นผู้ให้รับหน้าที่ให้เสียงบทพูดใหม่ของกาเซลล์ และใช้ฟุตเทจเสียงเดิมของชากีราจากภาพยนตร์ต้นฉบับ รับบท กาเซลล์- Charlotte Nicdao รับบท แซม- Raymond S. Persi รับบท แฟลช- คริสเตน เบลล์ รับบท พริสซิลล่า- John Lavelle รับบท เจรัลด์ คุค- Byron Howard รับบท บักกี้- Jared Bush รับบท พรองก์
จินนิเฟอร์ กูดวิน และ เจสัน เบตแมน กลับมารับบทพากย์เป็นจูดี ฮอปส์และนิค ไวลด์ตามลำดับ โดยใช้ฟุตเทจเสียงเดิมจากภาพยนตร์ต้นฉบับ

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
 tt13622956-  ซูโทเปีย+fix-attempted=yes  ทางดิสนีย์+ ฮอตสตาร์
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2565
หมวดหมู่:ผลงานต้นฉบับของดิสนีย์+
หมวดหมู่:รายการโทรทัศน์ภาษาอังกฤษ
หมวดหมู่:ซูโทเปีย (แฟรนไชส์)
เด็กใหม่แสนซื่อ รุกหนักขั้นสุด

เด็กใหม่แสนซื่อ รุกหนักขั้นสุด (Jijō o Shiranai Tenkōsei ga Guigui Kuru) เป็นซีรีส์มังงะญี่ปุ่น แนวสุขนาฏกรรม และเสี้ยวหนึ่งของชีวิต ที่เขียนและวาดภาพประกอบโดยทาคุ คาวามูระ เริ่มได้รับการตีพิมพ์ในนิตยสาร Monthly Gangan Joker ของสแควร์เอนิกซ์ ตั้งแต่เดือนพฤษภาคม พ.ศ. 2561 และเมื่อเดือนกรกฎาคม พ.ศ. 2565 มีการรวบรวมไว้เป็นเล่ม (ทังโกบง) ถึงเล่มที่ 12 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ Studio Signpost ออกอากาศตั้งแต่เดือนเมษายน พ.ศ. 2566

**ตัวละคร**
Nishimura Akane
Voiced by|โคโนมิ โคฮาระ
Takada Taiyō
Voiced by|ชิซึกะ อิชิงามิ

**สื่อ**

**มังงะ**
มังงะเด็กใหม่แสนซื่อ รุกหนักขั้นสุด เขียนและวาดภาพประกอบโดยทาคุ คาวามูระ เริ่มตีพิมพ์ลงในนิตยสาร Monthly Gangan Joker เมื่อวันที่ 22 พฤษภาคม พ.ศ. 2561 สแควร์เอนิกซ์มีการรวบรวมไว้เป็นเล่มทังโกบง โดยเล่มแรกออกวางจำหน่ายเมื่อวันที่ 22 ตุลาคม พ.ศ. 2561 และเมื่อ 21 พฤศจิกายน พ.ศ. 2567 ได้วางจำหน่ายถึงเล่มที่ 19

**อนิเมะ**
มีการประกาศดัดแปลงเป็นซีรีส์อนิเมะโทรทัศน์เมื่อวันที่ 16 พฤศจิกายน พ.ศ. 2565 ที่สร้างโดยสตูดิโอ Studio Signpost ผู้กำกับซีรีส์อนิเมะโดย Shigenori Kageyama เขียนบทโดย Takafumi Hoshikawa และ Shogo Yasukawa ออกแบบตัวละครโดย Chikashi Kadekaru และเพลงประกอบโดย Toshio Masuda ซีรีส์อนิเมะมีกำหนดการฉายในปี พ.ศ. 2566

**อ้างอิง**

**แหล่งข้อมูลอื่น**
 เว็บไซต์ทางการมังงะที่สแควร์เอนิกซ์ ja- เว็บไซต์ทางการอนิเมะ ja- 26106
หมวดหมู่:มังงะชุด
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:กังกังคอมิกส์
หมวดหมู่:สแควร์เอนิกซ์
หมวดหมู่:มังงะที่ตีพิมพ์ในปี พ.ศ. 2561
หมวดหมู่:รักพิมพ์
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:รายการโทรทัศน์ของโตเกียวเอ็มเอ็กซ์
ผลงานพิเศษของมาร์เวลสตูดิโอส์

ผลงานพิเศษของมาร์เวลสตูดิโอส์ (Marvel Studios Special Presentations) เป็นชุดของรายการพิเศษทางโทรทัศน์ที่ผลิตโดยมาร์เวลสตูดิโอส์สำหรับดิสนีย์+ ซึ่งมีฉากอยู่ในจักรวาลภาพยนตร์มาร์เวล (MCU) ความต่อเนื่องร่วมกันกับแฟรนไชส์ของภาพยนตร์และละครชุดทางโทรทัศน์ ผลงานพิเศษของมาร์เวลสตูดิโอส์ถูกเปิดเผยพร้อมกับการประกาศรายการทีวีพิเศษรายการแรกเรื่อง แวร์วูล์ฟบายไนท์ (2022) ในเดือนกันยายน ค.ศ. 2022 รายการพิเศษมีความยาวประมาณหนึ่งชั่วโมง ได้รับการคาดหมายว่าจะให้ภาพรวมสั้น ๆ เกี่ยวกับตัวละครหรือแนวคิดใหม่ ๆ แก่เอ็มซียู ผลงานพิเศษจะมาพร้อมกับการประโคมข่าวพิเศษและการเปิดตัวที่ชวนให้นึกถึงผลงานพิเศษของซ๊บีเอส ในช่วงปี ค.ศ. 1980 และ 1990
แวร์วูล์ฟบายไนท์ และ เดอะการ์เดียนส์ออฟเดอะกาแล็กซี่ฮอลิเดย์สเปเชียล (2022) รวมอยู่ในระยะที่ 4 ของเอ็มซียู ซึ่งทั้งสองเรื่องเป็นธีมวันหยุด มาร์เวลสตูดิโอส์เปิดรับแนวคิดพิเศษเพิ่มเติม

**ระยะที่ 4**
รายการพิเศษทั้งหมดออกฉายในดิสนีย์+ และมีอยู่ร่วมกับภาพยนตร์ และ ละครชุดทางโทรทัศน์ของเฟส

**นักแสดงและตัวละคร**

**ดูเพิ่ม**
 มาร์เวลวันช็อตส์, ภาพยนตร์สั้นโดยมาร์เวลสตูดิโอส์

**อ้างอิง ==
เทรเวอร์ เมอร์ดอช

วิลเลียม ทีโอดอร์ มูลเลอร์ (William Theodore Mueller; 10 กันยายน ค.ศ. 1980) เป็นนักมวยปล้ำอาชีพชาวอเมริกันที่รู้จักกันดีในชื่อเรียกของเขา เทรเวอร์ เมอร์ดอช (Trevor Murdoch) ปัจจุบันเซ็นสัญญากับ National Wrestling Alliance (NWA) ซึ่งเขาเป็นอดีตแชมป์โลก NWA สองสมัยและแชมป์ WildKat Sports Heavyweight เขายังเป็นอดีตแชมป์แห่งชาติ NWA หนึ่งสมัยอีกด้วย
เขาเป็นที่รู้จักดีที่สุดจากการปรากฏตัวใน World Wrestling Entertainment ตั้งแต่ปี 2005 ถึง 2008 เขายังเป็นที่รู้จักจากการปรากฏตัวใน Extreme Championship Wrestling และ NWA Total Nonstop Action ในฐานะ Stan Dupp (สมาชิกของ The Dupps) และ Jethro Holliday ตามลำดับ

**ผลงานแชมป์และความสำเร็จ**
Cauliflower Alley Club
**Future Legend Award (2009)
*Metro Pro Wrestling
**MPW Television Championship (1 time)
*National Wrestling Alliance
**NWA Worlds Heavyweight Championship (2 times)
**NWA National Championship (1 time)
**NWA Champions Series Tournament (2021) – with Team Jax Dane, Jennacide, The Masked Mystery Man, and Colby Corino
*NWA Total Nonstop Action
**Dupp Cup (1 time) – with Bo Dupp
*Pro Wrestling Illustrated
**Ranked No. 75 of the top 500 singles wrestlers in the PWI 500 in 2022
*WildKat Wrestling
**WildKat Sports Heavyweight Championship (1 time, current)
*World League Wrestling
**WLW Heavyweight Championship (5 times)
**WLW Tag Team Championship (3 times) - with Bull Schmitt (1) and Wade Chism (2)
*World Wrestling Entertainment
**World Tag Team Championship (3 times) - with Lance Cade
*World Wrestling Xpress
**WWX Heavyweight Championship** (1 time)
**WWX United States Championship (1 time) 

**นัดที่เดิมพัน**

**อ้างอิง**

**แหล่งข้อมูลอื่น**
  Twitter- William Mueller (II)
หมวดหมู่:นักมวยปล้ำอาชีพชาวอเมริกัน
โอม มณี ปัทเม หูม

หินมณีสลักด้วยมนตร์ "โอม มณี ปัทเม หูม" ในซังสการ์
ภาพสลักพระษฑักษรีอวโลกิเตศวรโพธิสัตว์ และมนตร์ "โอม มณี ปัทเม หูม"
ยอดพระรัศมีของพระโพธิสัตว์กวนอิมบนทะเลแห่งหนานชาน ซึ่งมีการสลักมนตร์ "โอม มณี ปัทเม หูม"
โอม มณิ ปัทเม หูม (Oṃ maṇi padme hūṃ; ॐ मणि पद्मे हूँ, IPA, w=oM ma Ni pad+me hU~M, p=Ōng mā nī bēi mēi hōng) หรือในเอกสารไทยนิยมใช้ โอม มณี ปัทเม หูม หรือ โอม มา นี แปะ หมี่ ฮง ตามการอ่านทับศัพท์ภาษาจีนแต้จิ๋ว เป็นมนตร์หกพยางค์ในภาษาสันสกฤต ซึ่งเกี่ยวข้องเป็นพิเศษกับพระโพธิสัตว์แห่งความเมตตา พระษฑักษรี ปางสี่กร ปรากฏการใช้ครั้งแรกในคัมภีร์ของมหายาน การัณฑวยูหสูตร ซึ่งเรียกมนตร์นี้ในชื่อ ษฑกฺษร ("หกพยางค์") และ บรมหฤทัย ของพระโพธิสัตว์อวโลกิเตศวร ในคัมภีร์นี้มองว่ามนตร์นี้เป็นเหมือนรูปย่นย่อของคำสอนทั้งปวงในพุทธศาสนา
คำแปลแท้จริงและความสำคัญของมนตร์นี้ยังเป็นที่พูดถึงโดยมากในบรรดานักวิชาการพุทธศาสนา คำแปลตรงตัวในภาษาอังกฤษมีแปลไว้ว่า "ขอบูชาแด่แก้วมณีในดอกบัว" หรือในรูปกล่าวประกาศที่อาจแปลว่า "ข้าพเจ้าในแก้วมณี-ดอกบัว" ในขณะที่ในภาษาไทยมีการแปลไว้ว่า "โอม แก้วมณีในดอกบัว" มนตร์นี้ประกอบด้วยคำว่า ปัทม แปลว่าดอกบัวอินเดีย (Nelumbo nucifera) กับ มณี  ซึ่งในศาสนาพุทธนิยมใช้เรียกมณีทางจิตวิญญาณหรือจินตมณี ส่วนคำนำว่า โอม เป็นพยางค์ศักดิ์สิทธิ์ในศาสนาอินเดีย และ หูม ใช้แทนดวงวิญญาณแห่งการตรัสรู้
ในศาสนาพุทธแบบทิเบต มนตร์นี้เป็นมนตร์ที่มีสวดกันทั่วไปที่สุด ทั้งในฆราวาสและสงฆ์ นอกจากนี้ยังปรากฏในฐานะส่วนหนึ่งของทิวทัศน์ที่พบได้ในทิเบต ในรูปของหินมณี หรือใสธงมนตร์กับกงล้อมนตร์
นับตั้งแต่ศตวรรษที่ 11 ซึ่งมีการติดต่อสัมพันธ์ระหว่างชาวพุทธในจีน ทิเบต และมองโกเลียมากขึ้น มนตร์นี้ได้เข้ามาสู่ศาสนาพุทธแบบจีน รวมถึงถูกนำไปประยุกต์ใช้ในลัทธิเต๋าของจีน

**อ้างอิง**

**บรรณานุกรม**
 Teachings from the Mani retreat, Chenrezig Institute, December 2000 (2001) by Lama Zopa Rinpoche, 978-1-891868-10-8, Lama Yeshe Wisdom Archive  downloadable- Bucknell, Roderick & Stuart-Fox, Martin (1986). The Twilight Language: Explorations in Buddhist Meditation and Symbolism. Curzon Press: London. 0-312-82540-4- Lopez, Donald (1998).  Prisoners of Shangri-La: Tibetan Buddhism and the West.  University of Chicago Press: Chicago.  0-226-49311-3.
หมวดหมู่:มนตร์
หมวดหมู่:คำและวลีภาษาทิเบต
หมวดหมู่:ศาสนาพุทธแบบทิเบต
หมวดหมู่:พิธีกรรมในศาสนาพุทธ
ไมคลาวด์กันจ์

ไมคลาวด์กันจ์ (อักษรโรมัน: McLeod Ganj, อักษรเทวนาครี: मैक्लॉडगंज) เป็นย่านชานเมืองในธรรมศาลา อำเภอกังครา รัฐหิมาจัลประเทศ เป็นที่รู้จักในชื่อ "ลาซาน้อย" หรือ "ธาซา" อันเนื่องมาจากประชากรชาวทิเบตโพ้นทะเลจำนวนมาก เช่นเดียวกับเป็นที่ทำการของรัฐบาลลี้ภัยของทิเบต
ชื่อของไมคลาวด์ (หรือ มักคลาวด์; McLoed) มาจากชื่อของ ดอนัลด์ ฟรีล มักคลาวด์ ผู้ว่าการปัญจาบในปกครองอังกฤษในเวลานั้น ส่วน กันจ์ (ganj) มาจากภาษาเปอร์เซียแปลว่า "ย่าน"
ในเดือนมีนาคม 1959 ดาไลลามะองค์ที่ 14 ลี้ภัยมายังอินเดียหลังการลุกฮือในปี 1959 ของทิเบตเพื่อต่อต้านพรรคคอมมิวนิสต์จีนไม่สำเร็จ รัฐบาลอินเดียได้ให้การลี้ภัยแก่ดาไลลามะในธรรมศาลา ที่ซึ่งท่านได้ตั้งรัฐบาลลี้ภัยของทิเบตขึ้นในปี 1960 รวมถึงอาศัยย่านไมคลาวด์คัญช์เป็นที่ประทับ และยังเป็นที่อยู่อาศัยของชาวทิเบตโพ้นทะเล รวมถึงอารามทิเบตจำนวนมาก

**อ้างอิง**
หมวดหมู่:ธรรมศาลา (รัฐหิมาจัลประเทศ)
หมวดหมู่:รัฐหิมาจัลประเทศ
เจียโหยว

เจียโหยว หรือ ก๊าเหย่า (加油) เป็นคำภาษาจีนสำหรับให้กำลังใจที่นิยมใช้กันมาก วลีนี้มักเรียกว่า "ยากที่สุดที่จะแปลออกมาดีในภาษาอังกฤษ" โดยมีคำแปลตรงตัวเป็นภาษาอังกฤษว่า "add oil" (เติมน้ำมัน) ซึ่งใช้มากในภาษาอังกฤษแบบฮ่องกง ว่ากันว่าวลีนี้มีใช้ครั้งแรกในการเชียร์รถแข่งที่มาเก๊ากรังปรีในทศวรรษ 1960s เพื่อใช้เชียร์นักแข่งรถให้ "เติมน้ำมัน" หรือ "เหยียบคันเร่ง" เพื่อให้รถวิ่งไปได้เร็วขึ้น
วลีนี้มีความยืดหยุ่นสูงและสามารถใช้งานได้ในทุกรูปแบบสถานการณ์จนได้รับการบรรยายไว้ว่าเป็น "คำเชียร์เอนกประสงค์" ("all purpose cheer") เจียโหยว สามารถแปลได้ทั้งว่า "ขอให้โชคดีนะ!", "สู้สู้", "เธอทำได้", "อย่ายอมแพ้!" ในขณะที่หากใช้ในบริบทของการเชียร์กีฬา ก็สามารถแปลได้ว่า "สู้สู้" หรือ "ไปเลย!" นอกจากนี้ยังสามารถใช้ในรูปของคำตักเตือน เช่นแปลว่า "พยายามให้มากกว่านี้หน่อย" ได้เช่นกัน รวมถึงยังใช้เพื่อแสดงความเป็นอันหนึ่งอันเดียวกันหรือสนับสนุนบุคคลอื่นในแง่ว่า "เรายังมีกัน" ได้เช่นกัน
วลีนี้ถูกนำมาปรับใช้เป็นคำร้องเชียร์ประเทศจีนในกีฬาโอลิมปิกส์ที่ปักกิ่ง ส่วนในฮ่องกง วลีนี้กลายมาเป็นคำประจำในการประท้วง และเพื่อแสดงความสนับสนุนแก่การประท้วงร่มเมื่อปี 2014 และในการประท้วงปี 2019-20 และในช่วงการระบาดของโควิด-19 ในระยะแรกที่อู่ฮั่นนั้น วลีว่า "อู่ฮั่น เจียโหยว" ยังถูกนิยมนำมาใช้เพื่อให้กำลังใจแก่บุคลากรและชาวเมืองอู่ฮั่นที่ถูกล็อกดาวน์ เป็นต้น

**อ้างอิง**

หมวดหมู่:คำและวลีภาษาจีน
หมวดหมู่:คำให้กำลังใจ
วัฏจักรราชวงศ์

วัฏจักรราชวงศ์ (Dynastic cycle; first=t) เป็นปรัชญาการเมืองที่สำคัญในประวัติศาสตร์จีน ทฤษฎีนี้ระบุว่า แต่ละราชวงศ์ของจีนก้าวขึ้นถึงจุดสูงสุดทางการเมือง วัฒนธรรม และวัฒนธรรม จากนั้นจึงเสื่อมถอยเนื่องจากการเสื่อมถอยทางศีลธรรม สูญเสียอาณัติแห่งสวรรค์และล่มสลาย หลังจากนั้นราชวงศ์ใหม่จึงมาแทนที่ราชวงศ์เดิม วัฏจักรนี้เกิดขึ้นใหม่ซ้ำ ๆ ตามรูปแบบที่จำเจ
วัฏจักรนี้เป็นความต่อเนื่องของประวัติศาสตร์จีนตั้งแต่สมัยแรกจนถึงปัจจุบัน โดยดูจากการสืบราชบัลลังก์หรือราชวงศ์ แสดงว่ามีการพัฒนาขั้นพื้นฐานหรือการเปลี่ยนแปลงโครงสร้างทางสังคมหรือเศรษฐกิจเพียงเล็กน้อย John K. Fairbank เขียนแสดงความสงสัยของนักประวัติศาสตร์หลายคนว่า "แนวคิดวัฏจักรราชวงศ์... เป็นอุปสรรคสำคัญต่อการทำความเข้าใจการเปลี่ยนแปลงขั้นพื้นฐานของประวัติศาสตร์จีน"

**วัฏจักร**
รายละเอียดวัฏจักรเป็นไปดังนี้: p= 102
#ผู้นำใหม่ก่อตั้งราชวงศ์ใหม่ และได้รับอาณัติแห่งสวรรค์
#จีนภายใต้ราชวงศ์ใหม่ประสบกับความเจริญรุ่งเรือง
#ประชากรเพิ่มขึ้น
# การทุจริตในราชสำนักรุนแรงขึ้น และจักรวรรดิเริ่มเสื่อมถอยและไม่มั่นคง
#ภัยธรรมชาติกวาดล้างที่ดินทำกิน โดยปกติภัยพิบัติจะไม่เป็นปัญหา อย่างไรก็ตาม ถ้าเกิดพร้อมกับการทุจริตและประชากรล้น จะก่อให้เกิดทุพภิกขภัย
#ทุพภิกขภัยทำให้ประชากรก่อกบฏและตามมาด้วยสงครามกลางเมือง
#ผู้นำสูญเสียอาณัติแห่งสวรรค์
#ประชากรลดลงเนื่องจากความรุนแรง
#จีนเข้าสู่สมัยรณรัฐ
#หนึ่งรัฐได้รับชัยชนะ
#รัฐนั้นจัดตั้งจักรวรรดิใหม่
#จักรวรรดิได้รับอาณัติแห่งสวรรค์
::(วัฏจักรเกิดขึ้นซ้ำอีกครั้ง)

**อ้างอิง**

**ข้อมูล**
 Ching, Frank. Ancestors: 900 Years in the Life of a Chinese Family. New York: William Morrow and Company, 1974.- Wills, John E. Mountain of Fame: Portraits in Chinese History. Princeton: Princeton University Press, 1994- Ch 4, " Alien Rule and Dynastic Cycles", url-access = registration 

**แหล่งข้อมูลอื่น**
 Secular Cycles and Millennial Trends
หมวดหมู่:ทฤษฎีทางประวัติศาสตร์
หมวดหมู่:ประวัติศาสตร์จักรวรรดิจีน
การร้องเพลงด้วยลำคอแบบตูวา

ไฟล์:Alash-5x5-300dpi.jpg|thumb|วงอาลัช ซึ่งเป็นวงร้องเพลงด้วยลำคอจากสาธารณรัฐตูวา
การร้องเพลงด้วยลำคอแบบตูวา (Tuvan throat singing) หรือที่รู้จักด้วยชื่อเทคนิกหลักในการร้องที่เรียกว่า ฆูมีย์ (xöömej; khöömii; хоомей; p=hūmài; อักษรโรมัน: khoomei) เป็นรูปแบบหนึ่งของการขับร้องแบบโอเวอร์โทนในสาธารณรัฐตูวาของประเทศมองโกเลียและในไซบีเรีย ในปี 2009 การขับร้องนี้ได้รับการบรรจุเป็นรายการผู้แทนมรดกทางวัฒนธรรมที่จับต้องไม่ได้ของมนุษยชาติโดยยูเนสโก คำว่า hömey / kömey แปลว่า คอ และ ลาริงซ์ ในภาษากลุ่มเติร์ก ซึ่งอาจจะมาจากคำว่า khooloi ในภาษามองโกเลียซึ่งแปลว่าคอเช่นกัน และมาจากรากโปรโตมองโกเลีย *koɣul-aj
เข้าใจว่าความนิยมในการขับร้องด้วยลำคอในตูวามาจากลักษณะทางภูมิศาสตร์ของพื้นที่และวัฒนธรรม ภูมิทัศน์กว้างเรียบของตูวาทำให้เสียงสามารถเดินทางไปได้ไกลกว่า ส่วนงานชาติพันธุ์วรรณาทางดนตรีพบว่า khoomei เป็นส่วนหนึ่งของวิญญาณนิยมที่ยังคงปฏิบัติสืบเนื่องมาถึงปัจจุบัน บ่อยครั้งที่นักร้องจะเดินทางออกไปยังพื้นที่ห่างไกล หาแม่น้ำที่ใช้ หรือเดินขึ้นไปตามทุ่งหญ้าเสต็ปในภูเขา เพื่อสร้างสภาพแวดล้อมที่เหมาะสมต่อการขับร้องด้วยลำคอ
การขับร้องด้วยลำคอแบบตูวามีอยู่หลายวิธี วิธีที่เป็นที่นิยมและรู้จักมากที่สุดคือ khoomei (ฆูมีย์) ซึ่งให้ความรู้สึกเหมือนเสียงของลมที่พัดผ่านตามหิน, นอกจากนี้ยังมีวิธีการขับร้องแบบ sygyt และ kargyraa เป็นต้น

**อ้างอิง**
หมวดหมู่:ดนตรีมองโกเลีย
หมวดหมู่:วัฒนธรรมมองโกเลีย
หมวดหมู่:การร้องเพลง
หมวดหมู่:มรดกภูมิปัญญาทางวัฒนธรรมของมนุษยชาติ
หนุมานโฒกา

เทวรูปพระหนุมานที่หนุมานโฒกา
หนุมานโฒกา (हनुमान ढोका; Hanuman Dhoka) เป็นเขตพระราชวังหลวงของกษัตริย์มัลละและชาห์ ในจัตุรัสทุรพัรวสันตปุระในกาฐมาณฑุ ประเทศเนปาล หนุมานโฒกากินพื้นที่ 5 เอเคอร์ ชื่อของหนุมานโฒกามาจากเทวรูปหินของพระหนุมาน ใกล้กับประตูทางเข้าของวัง ส่วน 'โฒกา' มาจากภาษาเนปาล แปลว่า "ทางเข้าออก" หมู่อาคารในหนุมานโฒกาได้รับความเสียหายมากจากแผ่นดินไหวเมื่อปี 2015
ปีกตะวันออกซึ่งประกอบด้วยลานสิบลานเป็นส่วนที่เก่าแก่ที่สุดของหนุมานโฒกา สร้างขึ้นในกลางศตวรรษที่ 16 ต่อมาในศตวรรษที่ 17 กษัตริย์ปรตาป มัลละ ได้มีดำริให้ขยับขยายพื้นที่และสร้างวิหารขึ้นมากมาย ในปี 1768 ได้มีการสร้างหอคอยสังเกตการณ์สี่หอทางตะวันออกเฉียงใต้ของวังขึ้นโดยปฤถวี นารายัณ ชาห์ พระราชวงศ์ประทับในวังนี้เรื่อยมาจนปี 1886 ซึ่งย้ายไปวังนารายัณหิติแทน ภายนอกมีจารึกศิลาเขียนด้วยสิบห้าภาษาอยู่ เป็นชลโฑรนี (น้ำพุน้ำดื่ม) ซึ่งมีตำนานว่าหากผู้ใดเข้าใจทั้ง 15 ภาษาบนจารึกนี้ น้ำที่ออกมาจะกลายเป็นน้ำนมแทนน้ำเปล่า

**อ้างอิง**

**แหล่งข้อมูลอื่น**
 Palace museum
หมวดหมู่:วังในประเทศเนปาล
หมวดหมู่:สิ่งก่อสร้างในกาฐมาณฑุ
แชแบแค

วังแชคี แฆนส์
แชแบแค (Şəbəkə) หมายถึงหน้าต่างประดับกระจกสีแบบอาเซอร์ไบจานที่สร้างขึ้นจากชิ้นส่วนไม้ชิ้นเล็ก ๆ ประกอบกันขึ้นมาโดยไม่ใช้กาวหรือตะปู มีปรากฏการใช้แชแบแคในงานก่อสร้างของอาเซอร์ไบจานมาตั้งแต่ศตวรรษที่ 11-12 เคล็ดวิธีการสร้างแชแบแคที่ทำให้ไม่ต้องใช้กาวหรือตะปูในการยึดชิ้นไม้นั้นมาจากการแซะร่องชิ้นไม้ประสานกัน ส่วนตรงกลางจะใส่กระจกสีลงไป ชิ้นส่วนไม้ที่ใช้ทำแชแบแคต้องมาจากไม้เนื้อแข็ง เช่น วอลนัต หรือต้นบีช ลวดลายของแชแบแคมักแสดงรูปของดวงอาทิตย์ พลังงานของชีวิต การไหลนิรันดร์ของเวลา และความเป็นอนันต์ของจักรวาล วิธีการรังสรรค์ชิ้นงานแชแบแคสามารถแบ่งย่อยเป็นสองกลุ่มหลัก ๆ ตามการใช้งานในสิ่งปลูกสร้าง แบบแรกคือจำพวกที่เป็นส่วนหนึ่งของสถาปัตยกรรม คือ ประตู หน้าต่าง ขั้นบันได ส่วนอีกแบบหนึ่งคือจำพวกชิ้นประดับตกแต่งภายใน เช่น โคมไฟ ลิ้นชัก
คำว่า “shebeke” มาจากภาษาอาเซอร์ แปลว่า "ตาข่าย" หรือ "ฉลุลาย" ศิลปะแชแบแค และสัญลักษณ์ที่ใช้ในชิ้นงานนั้นแตกต่างกันไปตามแต่ละภูมิภาคของอาเซอร์ไบจาย เช่น ในแง่ของการผลิตแล้ว แชแบแคแบบ Ordubad มักสร้างผลงานที่ใช้รูปเรขาคณิตอย่างง่าย เป็นต้น

**ระเบียงภาพ**
Image:Shaki khan palace 1.jpg|
Shah Abbas mosque in Ganja 5.png
Image:Shekikhanentrance.jpg|
Interior of Consultation Room in Khan's Palace of Shaki.JPG
Khan's Palace of Shaki shabaka.JPG
Shaki khan palace10.jpg
Shaki khan palace18.jpg
Shaki khan palace21.jpg
Şəki xan sarayında şəbəkə pəncərəli dəhliz.jpg

**อ้างอิง**
หมวดหมู่:สถาปัตยกรรมอาเซอร์ไบจาน
หมวดหมู่:วัฒนธรรมอาเซอร์ไบจาน
หมวดหมู่:ศิลปะกระจก
หมวดหมู่:องค์ประกอบทางสถาปัตยกรรม
แม่แบบ:เหตุการณ์ปัจจุบัน/2565 พฤศจิกายน 24

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** กองทัพรัสเซียระดมยิงปืนใหญ่ใส่เมืองแคร์ซอนเพื่อพยายามยึดเมืองคืน ส่งผลให้มีผู้เสียชีวิตอย่างน้อย 4 รายและได้รับบาดเจ็บอีก 10 ราย   (อาช็องซ์ฟร็องซ์เปร็ส ผ่านการรายงานจาก  เดอะไทมออฟอิสราเอล)
กฎหมายและอาชญากรรม- สงครามยาเสพติดฟิลิปปินส์
** ศาลพิจารณาคดีระดับภูมิภาคในเมืองคาโลโอคัน ประเทศฟิลิปปินส์ ตัดสินให้เจ้าหน้าที่ตำรวจจำคุกตลอดชีวิตฐานทรมานและปลอมแปลงหลักฐานของ คาร์ล อาร์นาอิซ และเรย์นัลโด เด กุซมัน เหยื่อสงครามยาเสพติดใน พ.ศ. 2560  (รอยเตอร์ส)
การเมืองและการเลือกตั้ง- แนวร่วมแห่งความหวัง และ อันวาร์ อิบราฮิม ผู้นำฝ่ายค้านที่อยู่ในตำแหน่งอย่างยาวนานสาบานตนรับตำแหน่งนายกรัฐมนตรีมาเลเซีย  (รอยเตอร์ส)- สภาดูมารัฐซึ่งเป็นสภาล่างของรัฐสภารัสเซีย ผ่านร่างกฎหมายห้าม "โฆษณาชวนเชื่อกลุ่มบุคคลที่มีความหลากหลายทางเพศ" ทุกกรณี  (รอยเตอร์ส)
ความสัมพันธ์ระหว่างประเทศ- การประท้วงกรณีแมฮ์ซอ แอมีนี
** คณะมนตรีสิทธิมนุษยชนแห่งสหประชาชาติอนุมัติการจัดตั้งภารกิจค้นหาข้อเท็จจริงในข้อกล่าวหาการละเมิดสิทธิมนุษยชนที่กระทำโดยรัฐบาลอิหร่านเพื่อตอบโต้การประท้วง  (อาช็องซ์ฟร็องซ์เปร็ส ผ่านการรายงานจาก นิวส์ 24)
ธุรกิจและเศรษฐกิจ- การย้ายถิ่นเข้าประเทศสุทธิไปยังสหราชอาณาจักรสูงถึง 504,000 ครั้งใน พ.ศ. 2565 ตามข้อมูลของสำนักงานสถิติแห่งชาติ การเพิ่มขึ้นเป็นประวัติการณ์มีสาเหตุหลักมาจากการย้ายถิ่นฐานนอกสหภาพยุโรป การกลับมาเดินทางอีกครั้งหลังการแพร่ระบาดของโควิด-19 การมาถึงของผู้ลี้ภัยชาวอัฟกานิสถานและยูเครน และการอพยพจากฮ่องกง  (บีบีซีนิวส์)
}
อูโก กิยามอน

อูโก กิยามอน ซานมาร์ติน (Hugo Guillamón Sanmartín; เกิด 31 มกราคม ค.ศ. 2000) เป็นนักฟุตบอลอาชีพชาวสเปน ปัจจุบันลงเล่นในตำแหน่งเซ็นเตอร์แบ็กหรือกองกลางให้แก่บาเลนเซีย สโมสรในลาลิกา และทีมชาติสเปน

**สโมสรอาชีพ**
กิยามอนเกิดในซานเซบัสเตียน จังหวัดกิปุซโกอา แคว้นประเทศบาสก์ เมื่ออายุสองขวบ เขาย้ายถิ่นฐานไปยังเลลิอานา ในแคว้นบาเลนเซีย และเข้าร่วมทีมเยาวชนของบาเลนเซีย เมื่ออายุเก้าขวบ เขาได้รับการพัฒนาจนได้ลงเล่นกับทีมสำรองซึ่งขณะนั้นลงเล่นอยู่ในเซกุนดาดิบิซิออน เบ เมื่อวันที่ 16 ธันวาคม ค.ศ. 2017 ในนัดที่เสมอกับบาดาโลนา 0–0 จากการเปลี่ยนตัวลงมาแทนอีวัน ซอจกอ ในช่วงครึ่งแรก ในอีก 7 วันต่อมา เขาได้ต่อสัญญาฉบับใหม่กับ "ไอ้ค้างคาว" ออกไปจนถึง ค.ศ. 2020 ในวันที่ 27 ตุลาคม ค.ศ. 2018 เขาทำประตูแรกได้ และเป็นประตูแรกของนัดที่บาเลนเซียเม็สตัลยาพ้ายแพ้เซเด อัลโกยาโน 3–2
กิยามอน ได้ลงเล่นกับทีมชุดใหญ่นัดแรก ในวันที่ 22 กุมภาพันธ์ ค.ศ. 2020 ในเกมลาลิกานัดที่พ่ายแพ้ต่อเรอัลโซซิเอดัด 3–0 ที่เรอาเลอาเรนา แทนที่เอลียากีม ม็องกาลา ในช่วงพักครึ่งเวลาในตำแหน่งเซ็นเตอร์แบ็ก ในวันที่ 22 กรกฎาคม เขาต่อสัญญาฉบับใหม่ออกไปจนถึง ค.ศ. 2023 และได้รับการลงทะเบียนสู่ทีมชุดใหญ่อย่างเป็นทางการ เขาทำประตูแรกของเขาให้กับทีมได้ในวันที่ 22 พฤศจิกายน ในนัดที่เสมอกับเดปอร์ติโบอาลาเบส 2–2 ที่เมนดิซอร์โรตซา
ในวันที่ 13 สิงหาคม ค.ศ. 2021 ในนัดเปิดฤดูกาลซึ่งบาเลนเซียเล่นในเม็สตัลยาพบกับเฆตาเฟ หลังจากผ่านไป 39 วินาที เขาทำฟาวล์เนมาญา มักซีมอวิช ผู้ตัดสินในสนามได้ปรึกษากับผู้ช่วยผู้ตัดสินวิดีโอ และได้ให้ใบแดงเขาในนาทีที่สาม นับเป็นใบแดงแรกของฤดูกาลลีก อย่างไรก็ตาม ทีมของเขาเอาชนะ 1–0
กียามอนลงเล่นเป็นตัวจริงในนัดชิงชนะเลิศ โกปาเดลเรย์ 2022 โดยถูกเปลี่ยนตัวออกในนาทีที่ 85 ขณะที่บาเลนเซียแพ้ เรอัลเบติส ในการดวลจุดโทษ ต่อมาในวันที่ 3 ตุลาคมของปีเดียวกัน เขาได้ต่อสัญญากับสโมสรออกไปจนถึงเดือนมิถุนายน ปี 2026

**ระดับทีมชาติ**
กิยามอนเป็นตัวแทนของทีมชาติสเปน ในรุ่นอายุไม่เกิน 17 ปี ซึ่งชนะเลิศระดับยุโรปในปี ค.ศ. 2017 และอายุไม่เกิน 19 ปี ซึ่งชนะเลิศระดับยุโรปในปี ค.ศ. 2019
เนื่องจากการกักตัวของนักเตะบางส่วนหลังจากผลตรวจโควิด-19 ของเซร์ฆิโอ บุสเกตส์ เป็นบวก ผู้เล่นรุ่นอายุไม่เกิน 21 ปี จึงติดทีมชาติในนัดกระชับมิตรกับลิทัวเนียทดแทนในวันที่ 8 มิถุนายน ค.ศ. 2021 กิยามอนได้ลงเล่นในนัดนี้ และทำประตูได้ตั้งแต่นาทีที่ 3 ของนัดช่วยให้สเปนเอาชนะ 4–0
ในวันที่ 11 พฤศจิกายน ค.ศ. 2022 ลุยส์ เอนริเก ได้ประกาศว่ากิยามอนได้เป็นส่วนหนึ่งใน 26 คนที่มีชื่อติดทีมชาติเพื่อแข่งขันฟุตบอลโลก 2022 ที่ประเทศกาตาร์ เขาไม่ได้ลงเล่นในทั้งสี่นัดของทีมชาติสเปน และทีมก็ถูก โมร็อกโก เขี่ยตกรอบ 16 ทีมสุดท้าย.

**สโมสรอาชีพ**

**สโมสร**

**ทีมชาติ**
คะแนนและผลของสเปนจะขึ้นต้นก่อน คอลัมน์ คะแนน จะแสดงคะแนนหลังจากประตูที่กิยามอนทำได้

**เกียรติประวัติ**
สเปน อายุไม่เกิน 17 ปี
*ฟุตบอลชิงแชมป์แห่งชาติยุโรปรุ่นอายุไม่เกิน 17 ปี: 2017
สเปน อายุไม่เกิน 19 ปี
*ฟุตบอลชิงแชมป์แห่งชาติยุโรปรุ่นอายุไม่เกิน 19 ปี: 2019

**อ้างอิง**

**แหล่งข้อมูลอื่น**
 โปรไฟล์ ที่เว็บไซต์ของสโมสรบาเลนเซีย-  Nhà cái uy tín, Hugo Guillamón
*23542
*250103570
*461176
*236950
หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวสเปน
หมวดหมู่:กองหลังฟุตบอล
หมวดหมู่:นักฟุตบอลเยาวชนทีมชาติสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน เบ
หมวดหมู่:ผู้เล่นสโมสรฟุตบอลบาเลนเซียเม็สตัลยา
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นในฟุตบอลโลก 2022
ซูกุฮ์

วิหารหลักของจันดีซูกุฮ์
รูปสลักชายกำลังจับองคชาตตัวเองในซูกุฮ์
ซูกุฮ์ (Candi Sukuh) เป็นจันดีสร้างขึ้นในศตวรรษที่ 15 ตั้งอยู่ในอำเภอการังอาญาร์ จังหวัดชวากลาง ประเทศอินโดนีเซีย บนเชิงเขาทางตะวันตกของเขาลาวู วิหารหลักของจันดีเป็นสิ่งปลูกสร้างรูปพีระมิดอย่างง่าย ด้านหน้ามีรูปปั้นและงานแกะสลักรูปต่าง ๆ ซึ่งที่เป็นที่รู้จักมากคือรูปปั้นชายกำลังจับองคชาตตนเอง นอกจากนี้ยังมีรูปสลักองคชาตที่มีสี่อัณฑะ สูง 1.82 เมตร ที่มีการเจาะ ซึ่งถูกย้ายไปจัดแสดงที่พิพิธภัณฑสถานแห่งชาติอินโดนีเซีย
ซูกุฮ์สร้างขึ้นในพื้นที่ที่เป็นบริเวณท้าย ๆ ในชวาที่สร้างจันดีขึ้นก่อนที่ชวาจะกลายเป็นอิสลาม นักประวัติศาสตร์ยังไม่ทราบถึงความสำคัญของวิหารซูกุฮ์เนื่องมาจากไม่ปรากฏหลักฐานมากนักเกี่ยวกับพิธีกรรมและความเชื่อของชวาในเวลานั้น ที่ตั้งของวิหารซูกุฮ์บนเชิงเขาลาวูน่าจะเป็นไปเพื่อบูชาบรรพบุรุษและดวงวิญญาณในธรรมชาติ ไปจนถึงเพื่อประกอบพิธีเกี่ยวกับความเชื่อเรื่องการเจริญพันธุ์

**อ้างอิง**
หมวดหมู่:โบสถ์พราหมณ์ในประเทศอินโดนีเซีย
หมวดหมู่:สิ่งก่อสร้างในจังหวัดชวากลาง
หมวดหมู่:พีระมิดในทวีปเอเชีย
หลุยส์ บี. เมเยอร์

หลุยส์ เบิร์ต เมเยอร์ (12 กรกฎาคม ค.ศ. 1884 - 29 ตุลาคม ค.ศ. 1957) เป็นผู้อำนวยการสร้างภาพยนตร์ชาวแคนาดา-อเมริกันและเป็นผู้ร่วมก่อตั้งสตูดิโอภาพยนตร์เมโทร-โกลด์วิน-เมเยอร์ (เอ็มจีเอ็ม) ที่มีชื่อเสียงในปี ค.ศ. 1924 ภายใต้การบริหารของเมเยอร์ เอ็มจีเอ็มกลายเป็นสตูดิโอภาพยนตร์ที่มีชื่อเสียงที่สุดในอุตสาหกรรมภาพยนตร์ โดยรวบรวมนักเขียนบทภาพยนตร์ ผู้กำกับภาพยนตร์ และดาราฮอลลีวูดระดับชั้นนำไว้มากที่สุด
เมเยอร์เกิดในจักรวรรดิรัสเซียและเติบโตขึ้นมาอย่างยากจนในเซนต์จอห์น รัฐนิวบรันสวิก เขาลาออกจากโรงเรียนเมื่ออายุ 12 ปีเพื่อเลี้ยงดูครอบครัว และต่อมาย้ายไปบอสตันและซื้อโรงละครเล็ก ๆ ในเฮเวอร์ฮิลล์ แมสซาชูเซตส์ โดยตั้งชื่อว่า "Garlic Box" เขาได้ปรับปรุงและขยายโรงละครอื่น ๆ หลายแห่งในพื้นที่บอสตันซึ่งจัดไว้สำหรับผู้ชมที่มีฐานะทางสังคมสูง  หลังจากขยายสาขาและย้ายไปลอสแองเจลิส เขาได้ร่วมงานกับผู้อำนวยการสร้างภาพยนตร์เออร์วิง ธาลเบิร์ก และพวกเขาสร้างภาพยนตร์หลายร้อยเรื่อง ซึ่งให้ทั้งสาระประโยชน์และความบันเทิง เมเยอร์ดูแลธุรกิจของสตูดิโอ เช่น การตั้งงบประมาณและการอนุมัติการสร้างภาพยนตร์ใหม่ ขณะที่ธาลเบิร์กดูแลงานสร้างทั้งหมด
ในช่วงที่เขาดำรงตำแหน่งอย่างยาวนานที่เอ็มจีเอ็ม เมเยอร์ได้สร้างทั้งศัตรูและเสียงชื่นชมมากมาย ดาราบางคนไม่ชอบความพยายามของเขาในการควบคุมชีวิตส่วนตัวของพวกเขา ในขณะที่คนอื่น ๆ มองว่าเขาเป็นเหมือนพ่อที่ทะเยอทะยาน เขาเชื่อมั่นในความบันเทิงที่เป็นประโยชน์และพยายามอย่างเต็มที่เพื่อค้นหานักแสดงหน้าใหม่และพัฒนาให้เป็นดาราดัง นอกจากนี้เขายังบังคับให้ดาราหญิงปฏิบัติตามด้วยการคุกคามการดำรงชีวิตของพวกเธอและล่วงละเมิดทางเพศ เช่น จูดี้ การ์แลนด์ ซึ่งเขาบังคับให้ควบคุมอาหาร เสพยา รวมถึงตารางการทำงาน

**อ้างอิง**
หมวดหมู่:ผู้อำนวยการสร้างภาพยนตร์
หมวดหมู่:บทความวิกิพีเดียที่อาจมีผลประโยชน์ทับซ้อน

หมวดหมู่นี้ประกอบด้วยบทความวิกิพีเดียที่อาจมีผลประโยชน์ทับซ้อนทั้งหมด ซึ่งถูกเพิ่มโดยแม่แบบ COI 
หมวดหมู่:วิกิพีเดียข้อพิพาทเรื่องมุมมองที่เป็นกลาง
หมวดหมู่:บทความที่ใช้แหล่งอ้างอิงปฐมภูมิเป็นหลัก

นี้คือบทความวิกิพีเดียที่ใช้แหล่งอ้างอิงปฐมภูมิเป็นหลักทั้งหมด เนื่องจากมีการใช้แม่แบบ แหล่งอ้างอิงปฐมภูมิ หรือ แหล่งอ้างอิงราชกิจจานุเบกษา คุณสามารถปรับปรุงได้
หมวดหมู่:บทความวิกิพีเดียที่มีประเด็นการอ้างอิง
พระธรรมวชิรจินดาภรณ์ (สมคิด จินฺตามโย)

พระธรรมวชิรจินดาภรณ์ นามเดิม สมคิด เนาว์ชมภู ฉายา จินฺตามโย เป็นพระราชาคณะชั้นธรรมฝ่ายธรรมยุติกนิกาย ปัจจุบันดำรงตำแหน่ง อธิการบดีมหาวิทยาลัยมหามกุฏราชวิทยาลัย ผู้ช่วยเลขานุการสมเด็จพระสังฆราช เจ้าคณะภาค 1-2-3 (ธรรมยุต) ที่ปรึกษาแม่กองธรรมสนามหลวง และผู้ช่วยเจ้าอาวาสวัดราชบพิธสถิตมหาสีมาราม

**ชาติภูมิ**
พระธรรมวชิรจินดาภรณ์ มีนามเดิมว่า สมคิด เนาว์ชมภู เกิดเมื่อวันอังคารที่ 3 มีนาคม พ.ศ. 2513 ณ ตำบลปงยางคก อำเภอห้างฉัตร จังหวัดลำปาง

**บรรพชาและอุปสมบท**

**บรรพชา**
พระธรรมวชิรจินดาภรณ์ บรรพชาเป็นสามเณร เมื่อวันเสาร์ที่ 14 พฤษภาคม พ.ศ. 2526 ณ วัดจำทรายมูล ตำบลปงยางคก อำเภอห้างฉัตร จังหวัดลำปาง โดยมี พระพิศิษฏ์ธรรมภาณ (สมาน รามธมฺโม) วัดเชตวัน จังหวัดลำปาง เป็นพระอุปัชฌาย์ พระราชเมธาจารย์ (ศรีบัว ยโสธโร) วัดจำทรายมูล เมื่อดำรงสมณศักดิ์ ที่ พระครูพิพัฒน์ศีลาจาร เป็นพระศีลาจารย์

**อุปสมบท**
พระธรรมวชิรจินดาภรณ์ อุปสมบทเป็นพระภิกษุ เมื่อวันเสาร์ที่ 26 พฤษภาคม พ.ศ. 2533 ณ มหาพัทธสีมาพระอุโบสถ วัดราชบพิธสถิตมหาสีมาราม แขวงวัดราชบพิธ เขตพระนคร กรุงเทพมหานคร โดยมีสมเด็จพระพุทธปาพจนบดี (ทองเจือ จินฺตากโร) เป็นพระอุปัชฌาย์ และสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก เมื่อครั้งดำรงสมณศักดิ์ที่ พระราชสารสุธี เป็นพระกรรมวาจาจารย์

**วิทยฐานะ**

**วิทยฐานะสายสามัญ**
 ศาสนศาสตรบัณฑิต สาขาวิชาปรัชญา มหาวิทยาลัยมหามกุฏราชวิทยาลัย      - ศิลปศาสตรมหาบัณฑิต สาขาวิชาพุทธศาสน์ศึกษา มหาวิทยาลัยเดลี ประเทศอินเดีย- ศาสนศาสตรดุษฎีบัณฑิต สาขาวิชาพุทธศาสนาและปรัชญา มหาวิทยาลัยมหามกุฏราชวิทยาลัย   

**วิทยฐานะพระปริยัติธรรม**
 เปรียญธรรม 5 ประโยค สำนักเรียนวัดราชบพิธสถิตมหาสีมารามราชวรวิหาร กรุงเทพมหานคร

**ตำแหน่งการปกครองคณะสงฆ์**

**ตำแหน่งปกครอง**
 ผู้ช่วยเลขานุการสมเด็จพระสังฆราช- ผู้ช่วยเจ้าอาวาสวัดราชบพิธสถิตมหาสีมาราม- รองเจ้าคณะภาค 6-7 (ธรรมยุต) (พ.ศ. 2564 – 2568)- เจ้าคณะภาค 1-2-3 (ธรรมยุต)- ผู้รักษาการแทนเจ้าอาวาสวัดถ้ำสุขเกษมสวรรค์ อำเภอเถิน จังหวัดลำปาง- คณะกรรมการคณะธรรมยุต

**ตำแหน่งด้านศาสนศึกษา**
 อธิการบดีมหาวิทยาลัยมหามกุฏราชวิทยาลัย- ที่ปรึกษาแม่กองธรรมสนามหลวง

**สมณศักดิ์**
 2 มีนาคม พ.ศ. 2544 เป็นพระครูปลัดของสมเด็จพระราชาคณะ ชั้นสุพรรณบัฏ ฐานานุกรมในสมเด็จพระพุทธปาพจนบดี ฐานานุศักดิ์ในราชทินนามที่ พระครูปลัดสัมพิพัฒนวราจารย์ สัทธรรมปฏิภาณปริยัติโกศล วิมลญาณนายก ธรรมยุติกดิลก สถาวีรกิจจการี- 5 ธันวาคม พ.ศ. 2554 เป็นพระราชาคณะชั้นสามัญเปรียญ ในราชทินนามที่ พระอุดมธีรคุณ- 5 ธันวาคม พ.ศ. 2559 เป็นพระราชาคณะชั้นราช ในราชทินนามที่ พระราชปฏิภาณโกศล โสภณปริยัติวราลงกรณ์ ยติคณิสสร บวรสังฆาราม คามวาสี- 6 พฤษภาคม พ.ศ. 2564 เป็นพระราชาคณะชั้นเทพ ในราชทินนามที่ พระเทพวัชรเมธี ศรีศาสนศาสตรบัณฑิต วิมลปริยัติกิจ ยติคณิสสร บวรสังฆาราม คามวาสี- 28 มิถุนายน พ.ศ. 2567 เป็นพระราชาคณะชั้นธรรม ในราชทินนามที่ พระธรรมวชิรจินดาภรณ์ สุนทรปาพจนวิศิษฐ์ สังฆราชานุกิจจการี ตรีปิฎกคุณาลงกรณ์ ยติคณิสสร บวรสังฆาราม คามวาสี

**อ้างอิง**
หมวดหมู่:อธิการบดีมหาวิทยาลัยมหามกุฏราชวิทยาลัย
หมวดหมู่:ผู้ช่วยเจ้าอาวาส
หมวดหมู่:พระราชาคณะชั้นเทพ
หมวดหมู่:เปรียญธรรม 5 ประโยค
หมวดหมู่:ภิกษุจากจังหวัดลำปาง
หมวดหมู่:บุคคลจากอำเภอห้างฉัตร
รายชื่อสถิติบ็อกซ์ออฟฟิศของอเวนเจอร์ส: มหาสงครามล้างจักรวาล

อเวนเจอร์ส: มหาสงครามล้างจักรวาล เป็นภาพยนตร์เรื่องที่สามของ อเวนเจอร์ และ ภาพยนตร์เรื่องที่ 19 ในจักรวาลภาพยนตร์มาร์เวล (MCU) ออกฉายหกปีหลังจากภาพยนตร์เรื่อง อเวนเจอร์ส เรื่องแรก และสิบปีหลังจากภาพยนตร์ MCU เรื่องแรก กำกับการแสดงโดยแอนโธนีและโจ รุสโซ ภาพยนตร์เรื่องนี้นำเสนอการรวมพลังตัวละครของนักแสดงที่แสดงบทบาทของตนจากเหตุการณ์ก่อนหน้าใน MCU นักวิเคราะห์บ็อกซ์ออฟฟิศระบุวิจารณ์ในทางบวกและความคาดหวังที่สร้างขึ้นตลอดระยะเวลาของ MCU ว่าเป็นปัจจัยที่สนับสนุนภาพยนตร์เรื่องนี้
มหาสงครามล้างจักรวาล เปิดตัวในเดือนเมษายน ค.ศ. 2018 และทำลายสถิติบ็อกซ์ออฟฟิศหลายรายการในตลาดต่าง ๆ ทั่วโลก สร้างสถิติสำหรับรายได้เปิดตัวสูงสุดในช่วงสุดสัปดาห์, เป็นภาพยนตร์ที่ทำรายได้ 1 พันล้านเหรียญ และ 1.5 พันล้านเหรียญเร็วที่สุด, และกลายเป็นภาพยนตร์ที่ทำรายได้สูงสุดในปี ค.ศ. 2018 ในตลาดภายในประเทศสหรัฐและแคนาดา ภาพยนตร์เรื่องนี้ได้สร้างสถิติสำหรับภาพยนตร์ที่ทำรายได้สูงสุด ในช่วงสุดสัปดาห์ที่เปิดตัว, วันเสาร์ /> และวันอาทิตย์ รวมทั้งทำรายได้สะสมเร็วที่สุดถึง 150 ล้านเหรียญถึง 250 ล้านเหรียญ สำหรับประเทศอื่น กลายเป็นภาพยนตร์ที่ทำรายได้สูงสุดตลอดกาลในตลาดกว่าสิบแห่ง ซึ่งรวมถึงบราซิล เม็กซิโก และ ฟิลิปปินส์
สถิติต่าง ๆ ที่สร้างโดยภาพยนตร์เรื่องนี้แสดงไว้ด้านล่าง ข้อมูลในสถิติก่อนหน้าและสถิติที่เกินกว่านั้นจะถูกนำเสนอหากมีและนำไปใช้ได้ รายได้รวมทั้งหมดจะแสดงเป็น ดอลลาร์สหรัฐที่ยังไม่ปรับค่า ยกเว้นที่ระบุไว้เป็นอย่างอื่น

**ทั่วโลก**
อเวนเจอร์ส: มหาสงครามล้างจักรวาล ทำรายได้รวมทั่วโลกไป 2,048,359,754 ดอลลาร์ ภาพยนตร์เรื่องนี้สร้างสถิติเปิดตัวที่ทำรายได้สูงสุดในช่วงสุดสัปดาห์ เป็นภาพยนตร์ที่ทำรายได้ 1 พันล้านดอลลาร์ถึง 1.5 พันล้านดอลลาร์ได้เร็วที่สุด และประสบความสำเร็จ รายได้สูงสุดในรูปแบบ 4DX

**อ้างอิง**
หมวดหมู่:อเวนเจอร์ส (หนังสือการ์ตูน)
เท็นริงส์ (องค์กร)

เท็นริงส์ (Ten Rings) เป็นองค์กรสมมุติในจักรวาลภาพยนตร์มาร์เวล (MCU) เป็นองค์กรอาชญากรรมลับ ก่อตั้งขึ้นเมื่อหนึ่งพันปีที่แล้วโดยขุนศึกผู้เป็นอมตะชื่อ ซู เหวินหวู่ และตั้งชื่อตามความลึกลับของแหวนสิบวงของเขา การสร้างดั้งเดิมสำหรับ MCU ชื่อของกลุ่มเป็นการแสดงความเคารพต่อวงแหวนคอสมิกสิบวงของแมนดารินในมาร์เวลคอมิกส์
ปรากฏในภาพยนตร์เรื่อง ไอรอนแมน มหาประลัย คน เกราะ เหล็ก (2008), ไอรอนแมน 2 (2010), ไอรอนแมน 3  (2013), มนุษย์มดมหากาฬ (2015) และ ชาง-ชี กับตำนานลับเท็นริงส์ (2021) ; รวมทั้งวัน-ช็อตเรื่อง ออลเฮลเดอะคิง (2014) และมินิซีรีส์เรื่อง มิสมาร์เวล (2022) ต่อมาเท็นริงส์ถูกรวมเข้ากับจักรวาลหลักของจักรวาลมาร์เวล

**อ้างอิง**

**แหล่งข้อมูลอื่น**
 Ten Rings (Marvel Cinematic Universe)- Ten Rings (Earth-616)-  Ten Rings at the Marvel Cinematic Universe Wiki-  Ten Rings at Comic Vine

หมวดหมู่:มาร์เวลสตูดิโอส์
หมวดหมู่:จักรวาลสมมติ
หมวดหมู่:มาร์เวลคอมิกส์
หมวดหมู่:ตัวร้ายที่มีพลังพิเศษในมาร์เวลคอมิกส์
หมวดหมู่:การ์ตูนอเมริกัน
หมวดหมู่:องค์กรสมมุติ
วัดคุ้งตำหนัก

วัดคุ้งตำหนัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตะบูน อำเภอบ้านแหลม จังหวัดเพชรบุรี
ในพระราชพงศาวดารกล่าวถึงการเสด็จมาตกปลาทะเลของสมเด็จพระสรรเพชญ์ที่ 8 (พระเจ้าเสือ) ในสมัยอยุธยาตอนปลายและประทับแรมอยู่ ณ วัดคุ้งตำหนัก ยังปรากฏหลักฐานในนิราศเมืองเพชรของสุนทรภู่ที่กล่าวไว้ว่า 
อย่างไรก็ตามในปัจจุบันไม่ปรากฏร่องรอยของพระตำหนักดังกล่าว สำนักงานพระพุทธศาสนาแห่งชาติระบุว่าวัดคุ้งตำหนักตั้งวัดเมื่อ พ.ศ. 2441 ได้รับพระราชทานวิสุงคามสีมาเมื่อ พ.ศ. 2466 
วัดมีอุโบสถเก่าแก่ สันนิษฐานว่าคงสร้างขึ้นในสมัยอยุธยาตอนปลาย สร้างขึ้นด้วยไม้สักทั้งหลัง ภายในประดิษฐานพระประธาน สร้างมาจากไม้ทองหลาง วัดคุ้งตำหนักตั้งอยู่ในชุมชนชาวมอญที่อพยพจากหงสาวดีในสมัยกรุงรัตนโกสินทร์ตอนต้น ตรงกับแผ่นดินของสมเด็จพระพุทธเลิศหล้านภาลัย มีเจดีย์รูปแบบเจดีย์ชเวดากอง

**อ้างอิง**
คุ้งตำหนัก
หมวดหมู่:วัดมอญ
วัดโพธิ์แตงใต้

วัดโพธิ์แตงใต้ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโพแตง อำเภอบางไทร จังหวัดพระนครศรีอยุธยา
วัดโพธิ์แตงใต้เป็นวัดที่ตั้งอยู่ในบ้านโพธิ์แตง ชุมชนมอญริมแม่น้ำเจ้าพระยา วัดแรกที่สร้างในชุมชนมีชื่อเป็นภาษามอญว่า เพ่ย์เกาะปี่ หมายถึง "วัดเกาะมะตูม" ทว่าเกิดความขัดแย้งเรื่องวัตรปฏิบัติต่างกันจึงได้แยกพื้นที่ทำสังฆกรรม อาณาเขตติดต่อกัน แต่มีลำรางสาธารณะขนาดเล็กคั่นกลาง ชาวบ้านจึงเรียกวัดเดิมว่า เพ่ย์เกาะปี่ฮะโม (วัดโพธิ์แตงใต้) ส่วนวัดที่เกิดขึ้นใหม่เรียกชื่อว่า "เพ่ย์เกาะปี่อะตาว" (วัดโพธิ์แตงเหนือ)
จากรูปแบบสถาปัตยกรรมสันนิษฐานว่าสร้างขึ้นในสมัยอยุธยาตอนปลาย เช่น อุโบสถและเจดีย์ที่เป็นถาวรวัตถุคู่วัดมาแต่เดิม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2394 ในยุคแรกวัดโพธิ์แตงใต้อยู่ภายใต้สังกัดการปกครองของคณะสงฆ์ธรรมยุตรามัญ ต่อมาเมื่อ พ.ศ. 2489 พระสด ธมฺมวโร (พระครูอเนกสารคุณ) ได้เข้าไปศึกษาเปรียญธรรมที่วัดบวรนิเวศราชวรวิหาร กรุงเทพมหานคร ภายหลังจึงได้ขอเปลี่ยนไปขึ้นกับคณะสงฆ์ธรรมยุตเช่นเดียวกับวัดบวรนิเวศราชวรวิหาร ทั้งนี้หลวงพ่อสด ท่านมีความสนิทสนมกับ สมเด็จพระญาณสังวร สมเด็จพระสังฆราช สกลมหาสังฆปริณายก ท่านยังทรงเป็นประธานยกช่อฟ้าศาลาการเปรียญ โดยทรงอนุญาตให้ใช้พระนามย่อ (ญสส) ของท่านที่ช่อฟ้าศาลาการเปรียญด้วย

**อ้างอิง**
โพธิ์แตงใต้
โพธิ์แตงใต้
โพธิ์แตงใต้
วัดโพธิ์แตงเหนือ

วัดโพธิ์แตงเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลโพแตง อำเภอบางไทร จังหวัดพระนครศรีอยุธยา ปัจจุบันมีพระครูนิเทศธรรมรส เป็นเจ้าอาวาส
วัดโพธิ์แตงเหนือเป็นวัดที่ตั้งอยู่ในบ้านโพธิ์แตง ชุมชนมอญริมแม่น้ำเจ้าพระยา วัดแรกที่สร้างในชุมชนมีชื่อเป็นภาษามอญว่า เพ่ย์เกาะปี่ หมายถึง "วัดเกาะมะตูม" ทว่าเกิดความขัดแย้งเรื่องวัตรปฏิบัติต่างกันจึงได้แยกพื้นที่ทำสังฆกรรม อาณาเขตติดต่อกัน มีลำรางสาธารณะขนาดเล็กคั่นกลางระหว่างวัด ชาวบ้านจึงเรียกวัดเดิมว่า "เพ่ย์เกาะปี่ฮะโม" (วัดโพธิ์แตงใต้) ส่วนวัดที่เกิดขึ้นใหม่เรียกชื่อว่า เพ่ย์เกาะปี่อะตาว (วัดโพธิ์แตงเหนือ)
วัดโพธิ์แตงเหนือตั้งวัดเมื่อ พ.ศ. 2414 ได้รับพระราชทานวิสุงคามสีมาเมื่อวันที่ 14 มกราคม พ.ศ. 2429 มีเจดีย์มอญโบราณซึ่งได้รับการบูรณะเมื่อ พ.ศ. 2491 คาดว่าเจดีย์องค์นี้สร้างขึ้นพร้อมกับวัดโพธิ์แตงใต้ แต่เมื่อมีการแยกวัดเจดีย์มอญโบราณซึ่งอยู่ฝั่งลำรางสาธารณะด้านทิศเหนือจึงตกเป็นสมบัติของวัดโพธิ์แตงเหนือ นอกจากนั้นภายในวัดยังมีพิพิธภัณฑ์เรือ เป็นอาคารไม้สูง 3 ชั้น จัดแสดงเรือและเครื่องมือเดินเรือ

**อ้างอิง**
โพธิ์แตงเหนือ
โพธิ์แตงเหนือ
ฆัชคาร์

ฆัชคาร์ (խաչքար, pron) หรือ ศิลากางเขนอาร์มีเนีย (Armenian cross-stone) หมายถึงศิลาที่แกะสลักไว้เป็นอนุสรณ์ โดยแกะเป็นภาพไม้กางเขน และบ่อยครั้งมีลายโรเซต, ลายไขว้ และลายพรรณพฤกษาประกอบด้วย ฆัชคาร์เป็นลักษณะเด่นของศิลปะอาร์มีเนียคริสต์ในสมัยกลาง นับตั้งแต่ปี 2010 ฆัชคาร์ทั้งในแง่สัญลักษณ์และในแง่งานหัตถกรรมได้รับการขึ้นทะเบียนเป็นมรดกภูมิปัญญาทางวัฒนธรรมของยูเนสโก
ฆัชคาร์ในยุคแรก ๆ ตั้งขึ้นเพื่อช่วยให้วิญญาณของทั้งผู้ที่เสียชีวิตไปแล้วและผู้ที่ยังมีชีวิตอยู่ได้พ้นจากบาป (salvation) รวมถึงยังพบว่าตั้งขึ้นเพื่อระลึกถึงชัยชนะทางทหาร การก่อสร้างโบสถ์ หรือตั้งขึ้นเป็นรูปแบบหนึ่งของการป้องกันภัยพิบัติธรรมชาติ ฆัชคาร์แท้จริงค้นพบเก่าแก่ที่สุดในสมัยศตวรรษที่ 9
หมู่ฆัชคาร์จำนวนมากที่สุดที่ยังเหลือถึงปัจจุบันในอาร์มีเนียอยู่ที่สุสานใหญ่นอราตุสริมชายฝั่งทะเลสาบเซวาน สุสานนี้เป็นสุสานเก่าแก่ที่มีฆัชคาร์ราว 900 ชิ้น จากยุคสมัยและรูปแบบที่แตกต่างกัน ในอดีตนั้น จำนวนของหมู่ฆัชคาร์ที่มากที่สุดอยู่ในสุสานอาร์มีเนียในจุลฟา สาธารณรัฐปกครองตนเองนาคีชีวัน ประเทศอาเซอร์ไบจาน ซึ่งมีรายงานในปี 1648 ว่ามีฆัชคาร์มากถึงราว 10,000 ชิ้น หลังการทำลายจากหลายสาเหตุ โดยเฉพาะจากการทำลายโดยจงใจของทหารอาเซอร์ไบจาน ในรายงานปี 1998 เหลือฆัชคาร์ในจุลฟาเพียง 2,700 ชิ้นเท่านั้น ซึ่งเป็นผลมาจากนโยบายของรัฐบาลอาเซอร์ไบจานในการทำลายสุสานสมัยกลางทั้งหมดให้สิ้นไปอย่างเป็นระบบในปี 1998 ถึง 2005

**อ้างอิง**
หมวดหมู่:วัฒนธรรมอาร์มีเนีย
หมวดหมู่:ไม้กางเขน
หมวดหมู่:มรดกภูมิปัญญาทางวัฒนธรรมของมนุษยชาติ
สถานีเซรีว มิฮาราชิ

สถานีเซรีว มิฮาราชิ (Seiryū Miharashi-eki; Seiryu Miharashi Station) เป็นสถานีรถไฟในสายนิชิกิงาวะ เซรีว ตั้งอยู่ในจังหวัดยามางูจิ ประเทศญี่ปุ่น
สถานีเปิดให้บริการครั้งแรกในวันที่ 19 มีนาคม 2019 เป็นส่วนหนึ่งของสายนิชิกิงาวะ เซรีว ตั้งอยู่ระหว่างสถานีนางูวะ กับ สถานีเนกาซะ
สถานีนี้สามารถเข้าถึงได้จากทางรถไฟเท่านั้น ไม่มีทั้งถนนและทางเดินเท้าไปยังสถานี ค่าก่อสร้างสถานีอยู่ที่ 112 ล้านเยน โดยสร้างขึ้นเพื่อเป็นจุดชมทิวทิศน์ซึ่งสถานีหันหน้าออกสู่แม่น้ำนิชิกิ  โดยรถไฟที่จะเดินทางมาจอดที่สถานีนี้เป็นรถไฟขบวนพิเศษเท่านั้น

**อ้างอิง**

**แหล่งข้อมูลอื่น**
  ja
หมวดหมู่:สถานีรถไฟในจังหวัดยามางูจิ
หมวดหมู่:สิ่งก่อสร้างในจังหวัดยามางูจิ
มอดูล:Location map/data/Japan Yamaguchi Prefecture

return {
	name = 'จังหวัดยามางูจิ',
	top = 34.8428,
	bottom = 33.674,
	left = 130.725,
	right = 132.538,
	image = 'Yamaguchi géolocalisation.svg',
	image1 = 'Yamaguchi géolocalisation relief.svg'
}
มะมะตา พยานาร์จี

มะมะตา พยานาร์จี (อักษรโรมัน: Mamata Banerjee, mɔmot̪a bɔnd̪ːopad̪d̪ʱae̯) หรือชื่อเต็ม มะมะตา พันทโยปาธยาย (মমতা বন্দ্যোপাধ্যায়, เกิด 5 มกราคม 1995) เป็นนักการเมืองชาวอินเดีย ผู้ดำรงตำแหน่งผู้ว่าการรัฐเบงกอลตะวันตก คนที่แปดและคนปัจจุบัน เธอดำรงตำแหน่งมาสามวาระ นับตั้งแต่ 20 พฤษภาคม 2011 และเป็นสตรีคนแรกในตำแหน่ง มะมะตาเป็นผู้กอ่ตั้งพรรคออลอินเดียตฤณมูล (AITC หรือ TMC) ในปี 1998 โดยแยกมาจากพรรคคองเกรสแห่งชาติอินเดีย ผู้คนมักเรียกเธอว่า 'Didi' (แปลว่า "พี่สาว" เป็นภาษาเบงกอล)
ก่อนหน้า เธอยังเคยดำรงตำแหน่งรัฐมนตรีกิจการรถไฟ ที่เธอเป็นสตรีคนแรกในตำแหน่ง และเป็นสตรีคนที่สองที่ได้ดำรงตำแหน่งรัฐมนตรีกิจการถ่านหิน, รัฐมนตรีกรมพัฒนาทรัพยากรมนุษย์, รัฐมนตรีกิจการเยาวชนและกีฬา, รัฐมนตรีกิจการสตรีและการพัฒนาเด็ก ในคณะรัฐมนตรีของรัฐบาลอินเดีย เธอขึ้นมาสู่ความนิยมหลังออกมรต่อต้านนโยบายยึดครองที่ดินเพื่อขยายอุตสาหกรรมของรัฐบาลรัฐที่ในเวลานั้นนำโดยผู้นำคอมมิวนิสต์ในสิงคูร์ ในการเลือกตั้งสภานิติบัญญัติรัฐ ปี 2011 เธอชนะถล่มทลาย และเอาชนะรัฐบาลแนวหน้าฝ่ายซ้ายของพรรคคอมมิวนิสต์อินเดียไปได้
เธอเป็นสมาชิดของสภานิติบัญญัติรัฐเบงกอลตะวันตกจากเขตเลือกตั้งภาพานิปุระ ตั้งแต่ปี 2011 ถึง 2021 และเคยลงสมัครในสภานันทิครมแต่แพ้ให้กับผู้สมัครพรรค BJP สุเวนทุ อาธิการี ในการเลือกตั้งปี 2021กระนั้น พรรคของเฑอยังคงชนะเสียงส่วนใหญ่อยู่ดี

**อ้างอิง**
หมวดหมู่:บุคคลจากโกลกาตา
หมวดหมู่:นักการเมืองอินเดีย
เวนี วีดี วีกี

ชิ้นส่วนเสาปราสาทในอดีตที่มีอายุ 4,000 ปีที่ซีแล ประเทศตุรกี ซึ่งเป็นที่ที่จูเลียส ซีซาร์ กล่าวว่า "เวนี วีดี วีกี"
เวนี วีดี วีกี (Veni, vidi, vici, classical, church; ข้ามา ข้าเห็น ข้าพิชิต) เป็นวลีภาษาละตินที่สื่อถึงชัยชนะที่ฉับไวและเด็ดขาด กล่าวกันว่าเจ้าของวลีนี้คือจูเลียส ซีซาร์ ซึ่งแอปเปียนรายงานว่า เขาใช้วลีดังกล่าวในจดหมายถึงวุฒิสภาโรมันเมื่อประมาณ 47 ปีก่อนคริสต์ศักราช หลังจากที่ได้รับชัยชนะอย่างฉับไวเหนือพาร์นาแกสที่ 2 แห่งพอนตัสในยุทธการที่เซลา (ปัจจุบันคือซีแล ประเทศตุรกี)
นอกจากนี้ยังมีการอ้างถึงวลีนี้ในงานเขียน Life of Caesar ของพลูทาร์ก และ Lives of the Twelve Caesars: Julius ของซุเอโตนิอุส พลูทาร์กเขียนว่าซีซาร์ใช้วลีนี้ในรายงานที่ส่งถึงอามันติอุส เพื่อนของเขาที่อยู่ในโรม ในขณะที่ซุเอโตนิอุสระบุว่าซีซาร์จัดขบวนแห่แสดงจารึกที่มีคำสามคำนี้หลังจากที่เขามีชัยเหนือพอนตัส

**อ้างอิง==